## Uredba o unutarnjem ustrojstvu službe vanjskih poslova

### NN 44/2000 (26.4.2000.), Uredba o unutarnjem ustrojstvu službe vanjskih poslova

# VLADA REPUBLIKE HRVATSKE

**1015**

Na temelju članka 65. Zakona o vanjskim poslovima (»Narodne
novine«, broj 48/96), članka 60. stavka 1. i 2. Zakona
o sustavu državne uprave (»Narodne novine«, broj
75/93, 48/99 i 15/00), Vlada Republike Hrvatske je na sjednici
održanoj 20. travnja 2000. godine, na prijedlog ministra
vanjskih poslova, donijela

## UREDBU

### O UNUTARNJEM USTROJSTVU SLUŽBE VANJSKIH POSLOVA

I. OPĆE ODREDBE

Članak 1.

Uredbom o unutarnjem ustrojstvu službe vanjskih poslova (u
daljnjem tekstu: Uredba) uređuje se: ustroj službe vanjskih
poslova, kategorizacija diplomatskih misija i konzularnih ureda,
prijam u službu vanjskih poslova bez natječaja, imenovanje
državnih službenika na posebne položaje, ustroj
Diplomatske akademije i upravljanje službom vanjskih poslova.

Unutarnji ustroj, nazivi unutarnjih ustrojstvenih jedinica, zadaće
nositelja posebnih položaja, okvirni broj potrebnih državnih
službenika i namještenika i druga pitanja od osobitog
značaja za rad, uređuju se na način na koji
služba vanjskih poslova može ispunjavati zadaće
iz domene vanjske politike koje su joj stavljene u nadležnost.

II. USTROJ SLUŽBE VANJSKIH POSLOVA

Članak 2.

Unutarnjim ustrojstvom službe vanjskih poslova uređuje
se: broj i nazivi uprava, zavoda, odjela koji djeluju kao unutarnje
ustrojstvene jedinice u sastavu Ministarstva vanjskih poslova,
okvirni broj državnih službenika i namještenika
te pitanja koja nisu regulirana posebnim propisima.

Članak 3.

Radi ostvarivanja utvrđenog djelokruga rada u Ministarstvu
vanjskih poslova ustrojene su sljedeće ustrojstvene jedinice:

KABINET MINISTRA;

TAJNIŠTVO;

I.  UPRAVA   - I. Bilaterala za europske zemlje
i Sjevernu Ameriku;

II. UPRAVA - II. Bilaterala za izvaneuropske zemlje;

III. UPRAVA - Politička i gospodarska multilaterala;

IV. UPRAVA - Uprava za analitiku, informiranje,   izdavaštvo,
kulturu, znanost i prosvjetu;

V. UPRAVA - Uprava za konzularne poslove,
  međunarodnopravne poslove, hrvatske
  manjine, iseljeništvo i useljeništvo;

VII. UPRAVA - Sigurnost i komunikacijski sustavi;

DIPLOMATSKA AKADEMIJA.

Članak 4.

U Ministarstvu vanjskih poslova ustrojavaju se posebni položaji:

1. Glasnogovornik;

2. Savjetnik ministra.

Nositelje posebnih položaja imenuje ministar vanjskih poslova.

III. DJELOKRUG UNUTARNJIH USTROJSTVENIH JEDINICA

1. KABINET MINISTRA

Članak 5.

Kabinet ministra je posebna unutarnja ustrojstvena jedinica koja
za ministra i njegova zamjenika obavlja protokolarne poslove,
poslove u svezi odnosa sa sredstvima javnog priopćavanja
te druge stručne i administrativno tehničke poslove
za službene potrebe ministra.

2. TAJNIŠTVO MINISTARSTVA

Članak 6.

Tajništvo ministarstva neposredno organizira i koordinira
radom ustrojstvenih jedinica službe vanjskih poslova, obavlja
poslove podrške izvornim funkcijama službe vanjskih
poslova, prati i proučava hrvatsko zakonodavstvo, sudjeluje
u izradi normativnih akata iz nadležnosti službe vanjskih
poslova, koordinira rad Ministarstva s drugim državnim tijelima,
obavlja kadrovske poslove, brine o stručnom osposobljavanju
i usavršavanju državnih službenika i namještenika
u tijeku službe, nadzire rad državnih službenika
i namještenika, vodi brigu o razvoju ustroja diplomatskih
misija i konzularnih ureda, brine o urednom i pravilnom korištenju
materijalno-financijskih sredstava i imovine, odlučuje
o sklapanju i izvršavanju ugovora iz svoje nadležnosti
te obavlja druge poslove iz svog djelokruga.

Ustrojstvene jedinice Tajništva ministarstva su:

1. Odjel za pravne poslove;

2. Odjel za kadrovske poslove;

3. Odjel za organizaciju i opće poslove.

4. Odjel za računovodstvo, financijsko planiranje i internu
reviziju;

5. Odjel za informacijske sustave.

Članak 7.

*1. Odjel za pravne poslove*

Odjel za pravne poslove sudjeluje u izradi prijedloga i usklađuje
izradu zakona i drugih propisa iz djelokruga službe vanjskih
poslova, izrađuje naputke, pravilnike, naredbe radi provođenja
zakona, daje očitovanje na prijedloge ugovora iz nadležnosti
Tajništva, daje stručna mišljenja i objašnjenja
u vezi s primjenom i provedbom zakona i podzakonskih akata, ostvaruje
suradnju s drugim tijelima državne uprave u pitanjima iz
svog djelokruga, obavlja poslove primitka i otpreme pošte,
evidentiranja pismena te poslove pismohrane za službu vanjskih
poslova, vodi postupke za dobivanje suglasnosti stranim veleposlanicima,
generalnim konzulima, počasnim konzulima i vojnim izaslanicima,
vodi evidenciju uspostave diplomatskih odnosa Republike Hrvatske
i drugih zemalja, vodi evidenciju stranih veleposlanika, generalnih
konzula, počasnih konzula i vojnih izaslanika akreditiranih
u Republici Hrvatskoj, vodi registar davanja suglasnosti stranim
udrugama te evidenciju pečata, žigova i štambilja
sukladno Uredbi o uredskom poslovanju te obavlja i druge poslove
iz svog djelokruga.

Za obavljanje poslova i zadaća iz ovoga članka, u
Odjelu za pravne poslove ustrojava se sljedeći odsjek:

1. Odsjek za unutarnje pravo i pravnu regulativu.

Članak 8.

1.1. Odsjek za unutarnje pravo i pravnu regulativu

Odsjek za unutarnje pravo i pravnu regulativu daje očitovanje
na prijedloge ugovora iz nadležnosti Tajništva, daje
stručna mišljenja i objašnjenja u vezi s primjenom
i provedbom zakona i podzakonskih akata, ostvaruje suradnju s
drugim tijelima državne uprave u pitanjima iz svog djelokruga,
obavlja poslove primitka i otpreme pošte, evidentiranja pismena
te poslove pismohrane za službu vanjskih poslova, vodi registar
davanja suglasnosti stranim udrugama te evidenciju pečata,
žigova i štambilja sukladno Uredbi o uredskom poslovanju
te obavlja i druge poslove iz svog djelokruga.

Za obavljanje poslova i zadaća u Odsjeku za unutarnje pravo
i pravnu regulativu ustrojavaju se sljedeći pododsjeci:

1. Pododsjek pisarnica;

2. Pododsjek arhiv.

Članak 9.

*2. Odjel za kadrovske poslove*

Odjel za kadrovske poslove prati i provodi mjere kadrovske politike
službe vanjskih poslova, obavlja poslove u svezi sa zapošljavanjem
državnih službenika i namještenika u službi
vanjskih poslova, organizira i provodi selekcijski postupak i
intervju s kandidatima za prijam u službu vanjskih poslova,
provodi postupak imenovanja i razrješenja dužnosnika
i šefova diplomatskih misija i konzularnih ureda Republike
Hrvatske, provodi postupak osnivanja i zatvaranja diplomatskih
misija i konzularnih ureda Republike Hrvatske u inozemstvu, obavlja
administrativne poslove u svezi radnopravnih pitanja dužnosnika,
službenika i namještenika, provodi postupke rasporeda
službenika i namještenika u diplomatske misije i konzularne
urede, obavlja poslove prijava i odjava mirovinskog osiguranja,
produženog osiguranja, domaćeg i inozemnog zdravstvenog
osiguranja, vodi evidencije i osobne očevidnike te obavlja
administrativne i druge poslove u vezi s prijamom, raspoređivanjem
i otpustom službenika i namještenika.

Za obavljanje poslova i zadaća iz ovoga članka, u
Odjelu za kadrovske poslove ustrojavaju se sljedeći odsjeci:

1. Odsjek za radno-pravna pitanja,

2. Odsjek za raspored kadrova u diplomatsku mrežu.

Članak 10.

1.1. Odsjek za radno-pravna pitanja

Odsjek za radno-pravna pitanja obavlja poslove u svezi sa zapošljavanjem
državnih službenika i namještenika u službi
vanjskih poslova, organizira i provodi selekcijski postupak i
intervju s kandidatima za prijam u službu vanjskih poslova,
obavlja administrativne poslove u svezi radnopravnih pitanja dužnosnika,
službenika i namještenika, mirovinskog osiguranja, produženog
osiguranja, domaćeg i inozemnog zdravstvenog osiguranja,
te prati njihov rad i napredovanje u službi, vodi evidencije
i osobne očevidnike te obavlja administrativne i druge
poslove u vezi s prijamom, raspoređivanjem i otpustom službenika
i namještenika.

Članak 11.

1.2. Odsjek za raspored kadrova u diplomatsku mrežu

Odsjek za raspored kadrova u diplomatsku mrežu obavlja poslove
imenovanja i razrješenja šefova diplomatskih misija
i konzularnih ureda Republike Hrvatske, provodi postupak osnivanja
i zatvaranja diplomatskih misija i konzularnih ureda Republike
Hrvatske u inozemstvu, provodi postupke rasporeda službenika
i namještenika u diplomatske misije i konzularne urede, te
prati njihov rad i napredovanje u službi.

Članak 12.

*3. Odjel za organizaciju i opće poslove*

Odjel za organizaciju i opće poslove vodi poslove standardizacije
pokretne i nepokretne imovine i opremljenosti Ministarstva i diplomatskih
misija i konzularnih ureda, poslove racionalizacije korištenja
financijsko materijalne imovine službe vanjskih poslova,
poslove planiranja i projekcije godišnjih projekata, poslove
godišnjih natječaja i natječaja po pozivu,
knjigu ugovora i dr. Rješava po zahtjevima diplomatskih misija,
konzularnih ureda i drugih ustrojstvenih jedinica Ministarstva,
te priprema podloge za donošenje odluka tajnika ministarstva.
Obavlja stručne poslove pri kupnji novih objekata i rekonstrukciji
postojećih, poslove opremanja diplomatskih predstavništava,
rezidencija, te prostora samog Ministarstva, poslove investicijskog
održavanja diplomatskih predstavništava, te objekte
Ministarstva u Zagrebu. Obavlja poslove redovite nabave i po godišnjim
projektima, vodi razne evidencije, te poslove materijalne likvidacije
računa, poslove središnjeg skladišta, poslove
privremenog skladištenja, te pripreme pošiljaka prilikom
otpreme za diplomatska predstavništva (avio i brodski cargo),
kao i poslove organizacije prijevoza, organizira i vodi preseljenja
djelatnika pri odlasku na rad ili povratku s rada u diplomatsku
mrežu. Vrši poslove organiziranja putovanja, usluge
tekućeg održavanja prostora, usluge čišćenja,
usluge domara, vozača, dežurstva, te interne ugostiteljske
usluge.

Za obavljanje poslova i zadaća iz ovoga članka, u
Odjelu za organizaciju i opće poslove ustrojavaju se sljedeći
odsjeci:

1. Odsjek za podršku službi vanjskih poslova;

2. Odsjek za investicije;

3. Odsjek za nabavu roba i usluga;

4. Odsjek za interne usluge.

Za obavljanje poslova i zadaća u Odsjeku za interne usluge
ustrojavaju se sljedeći pododsjeci:

1. Pododsjek za održavanje;

2. Pododsjek za dežurstvo.

Članak 13.

3.1. Odsjek za podršku službi vanjskih poslova

Odsjek za podršku službi vanjskih poslova obavlja poslove
standardizacije pokretne i nepokretne imovine i opremljenosti
Ministarstva, diplomatskih misija i konzularnih ureda, poslove
racionalizacije korištenja financijsko materijalne imovine
službe vanjskih poslova, poslove planiranja i projekcije
godišnjih projekata, poslove godišnjih natječaja
i natječaja po pozivu, knjigu ugovora, rješava po
zahtjevima diplomatskih misija, konzularnih ureda i drugih ustrojstvenih
jedinica Ministarstva, priprema podloge za donošenje odluka
tajnika ministarstva, te obavlja i druge poslove iz svog djelokruga.

Članak 14.

3.2. Odsjek za investicije

Odsjek za investicije obavlja stručne poslove pri kupnji
i najmu novih objekata i rekonstrukciji postojećih, izrađuje
projektni program za adaptaciju objekata i pripadajuće idejno
rješenje (veza na mjere sigurnosti), obavlja poslove opremanja
i uređenja diplomatskih misija, konzularnih ureda i rezidencija,
te samog Ministarstva, obavlja poslove investicijskog održavanja
poslovnih prostora, te obavlja i druge poslove iz svog djelokruga.

Članak 15.

3.3. Odsjek za nabavu roba i usluga

Odsjek za nabavu roba i usluga obavlja poslove redovite nabave
robe i nabave po godišnjim projektima, vodi evidencije materijala,
te poslove materijalne likvidacije računa, vodi poslove
centralnog skladišta, poslove privremenog skladištenja,
te pripreme pošiljaka prilikom otpreme za diplomatska predstavništva
(avio i brodski cargo), kao i poslove organizacije prijevoza,
organizira i vodi preseljenja djelatnika pri odlasku na rad ili
povratku s rada u diplomatsku mrežu, te obavlja i druge poslove
iz svog djelokruga.

Članak 16.

3.4. Odsjek za interne usluge

Odsjek za interne usluge obavlja poslove organiziranja službenih
putovanja, koordinira poslove servisiranja fotokopirnih i drugih
uredskih aparata i uređaja, usluge tekućeg održavanja
prostora, usluge čišćenja, usluge domara, vozača,
dežurstva, te interne ugostiteljske usluge, te obavlja i
druge poslove iz svog djelokruga.

Članak 17.

*4. Odjel za računovodstvo, financijsko planiranje
i internu reviziju*

Odjel za računovodstvo, financijsko planiranje i internu
reviziju obavlja poslove u vezi s osiguranjem sredstava za rad
službe vanjskih poslova, vodi financijsko i računovodstveno
poslovanje, izrađuje i predlaže donošenje financijskih
planova, nadzire namjensko trošenje sredstava, obavlja poslove
plana i analitike, pribavlja i izrađuje izvješća
o financijskom poslovanju, obavlja poslove računovodstva
i knjigovodstva za službu vanjskih poslova, obavlja poslove
interne revizije i druge poslove u svezi s financijskim i računovodstvenim
poslovanjem službe vanjskih poslova, te obavlja druge poslove
iz svog djelokruga.

Za obavljanje poslova i zadaća iz ovoga članka u
Odjelu za računovodstvo, financijsko planiranje i internu
reviziju osnivaju se sljedeći odsjeci:

1. Odsjek za financijsko-računovodstvene poslove,

2. Odsjek za planiranje i analizu,

3. Odsjek za internu reviziju.

Članak 18.

4.1. Odsjek za financijsko-računovodstvene poslove

Odsjek za financijsko-računovodstvene poslove obavlja poslove
financijskog i računovodstvenog poslovanja, pribavlja i
izrađuje izvješća o financijskom poslovanju, obavlja
poslove računovodstva i knjigovodstva za službu vanjskih
poslova, te obavlja druge poslove iz svog djelokruga.

Članak 19.

4.2. Odsjek za planiranje i analizu

Odsjek za planiranje i analizu obavlja poslove izrade godišnjeg,
kvartalnih i mjesečnih planova, proračuna tekućih
i kapitalnih izdataka za službu vanjskih poslova, izvješćuje
o izvršenju Proračuna i poslovanju za prethodnu godinu,
prosljeđuje mjesečne zahtjeve Ministarstvu financija
za plaće djelatnika i tekuće izdatke, izvješćuje
o doznačenim sredstvima iz Ministarstva financija, izrađuje
plan troškova svih diplomatskih misija i konzularnih ureda
po pozicijama, izvješćuje o ostvarenim financijskim
prihodima i rashodima, analizira ostvareni plan poslovanja, vodi
evidenciju i obračun plaća djelatnika u diplomatskim
misijama i konzularnim uredima, izvješćuje o troškovima
ugovornih djelatnika, stanarina i školarina u diplomatskim
misijama i konzularnim uredima, te obavlja druge poslove iz svog
djelokruga.

Članak 20.

4.3. Odsjek za internu reviziju

Odsjek za internu reviziju obavlja poslove revizije poslovanja
cjelokupne službe vanjskih poslova sukladno zakonskim propisima,
te redovito i prema potrebi izvješćuje o nalazu interne
revizije ministra, zamjenika ministra i tajnika Ministarstva,
obavlja druge poslove iz svog djelokruga.

Članak 21.

*5. Odjel za informacijske sustave*

Odjel za informacijske sustave obavlja poslove planiranja, razvoja
i održavanja informacijskog sustava Ministarstva; projektira,
koordinira i organizira izradu i primjenu informacijskih sustava;
osigurava i daje informatičku podršku korisnicima
sustava i izvornim funkcijama Ministarstva; prati i analizira
svjetske i domaće standarde u području primjene informacijskih
tehnologija; predlaže i utvrđuje norme za odabir, nabavu,
uporabu i smještaj osnovne i dopunske strojne, programske
i mrežne opreme, u zemlji i inozemstvu i mjere za unapređenje
rada informacijskog sustava. Utvrđuje strategiju korištenja
strojne, programske i mrežne opreme i nadzire njihov rad;
održava i administrira korisnička i poslužiteljska
računala te lokalnu mrežu u Ministarstvu; utvrđuje
strategije i provodi umrežavanje ustrojstvenih jedinica Ministarstva
te njihovo međusobno povezivanje u lokalnu mrežu; sudjeluje
u povezivanju lokalne mreže Ministarstva na Internet, prema
sigurnosnim naputcima; sudjeluje u mrežnom povezivanju Ministarstva
s diplomatskim misijama i konzularnim uredima, a po potrebi i
s drugim subjektima, prema sigurnosnim naputcima. Kontinuirano
osigurava program informatičkog osposobljavanja službenika
i namještenika za odlazak u diplomatsku službu u inozemstvo
i osnovno osposobljavanje službenika i namještenika
u Ministarstvu u zemlji; pruža stalnu stručnu pomoć
korisnicima u području svoje nadležnosti; pomaže
i osigurava izradu složenih računalnih obrada; pomaže
i sudjeluje u pripremi i izvedbi WEB stranica Ministarstva. Obavlja
i druge poslove iz svog djelokruga.

3. I. UPRAVA - I. Bilaterala za europske zemlje i Sjevernu
Ameriku

Članak 22.

I. Bilaterala za europske zemlje i Sjevernu Ameriku osigurava
provođenje utvrđene vanjske politike Republike Hrvatske
u odnosima s europskim i sjevernoameričkim državama,
surađuje s drugim državnim tijelima i organizacijama
u svezi s međunarodnim političkim pitanjima, te prati,
proučava, koordinira i unaprijeđuje gospodarske odnose
Republike Hrvatske na bilateralnoj razini, usklađuje i prati
djelovanje savjetnika za gospodarsvo u diplomatskim misijama i
konzularnim uredima Republike Hrvatske u europskim i sjevernoameričkim
državama.

Ustrojstvene jedinice I. Uprave - I. Bilaterale za europske zemlje
i Sjevernu Ameriku su:

1. Odjel za Sjevernu i Zapadnu Europu;

2. Odjel za Srednju, Istočnu i Jugoistočnu Europu;

3. Odjel za susjedne zemlje;

4. Odjel za Sjevernu Ameriku;

5. Odjel za gospodarsku bilateralu - europsku i sjevernoameričku.

Članak 23.

*1. Odjel za Sjevernu i Zapadnu Europu*

Odjel za Sjevernu i Zapadnu Europu prati, proučava i stručno
obrađuje politička zbivanja i problematiku bilateralnih
odnosa Republike Hrvatske i pojedinih zemalja Sjeverne i Zapadne
Europe te surađuje s diplomatskim misijama i konzularnim uredima
Republike Hrvatske u tim zemljama. Pokreće i koordinira
pregovore sa zemljama Sjeverne i Zapadne Europe s ciljem zaključivanja
međunarodnih sporazuma, te ih usklađuje s ostalim tijelima
državne uprave. Komunicira sa stranim diplomatskim misijama
i konzularnim uredima u Republici Hrvatskoj, obavlja druge poslove
iz svog djelokruga.

Članak 24.

*2. Odjel za Srednju, Istočnu i Jugoistočnu
Europu*

Odjel za Srednju, Istočnu i Jugoistočnu Europu prati,
proučava i stručno obrađuje politička
zbivanja i problematiku bilateralnih odnosa Republike Hrvatske
i pojedinih zemalja Srednje, Istočne i Jugoistočne
Europe, surađuje s diplomatskim misijama i konzularnim uredima
Republike Hrvatske u tim zemljama, te sa stranim diplomatskim
misijama i konzularnim uredima u RH, u svezi s razvojem političkih
i ukupnih odnosa sa zemljama Srednje, Istočne i Jugoistočne
Europe, te obavlja i druge poslove iz svog djelokruga.

Članak 25.

*3. Odjel za susjedne zemlje*

Odjel za susjedne zemlje prati, proučava i stručno
obrađuje politička zbivanja i problematiku bilateralnih
odnosa Republike Hrvatske i pojedinih susjednih zemalja te surađuje
s diplomatskim misijama i konzularnim uredima Republike Hrvatske
u tim zemljama, neposredno surađuje i sa stranim diplomatskim
misijama i konzularnim uredima susjednih zemalja u Republici Hrvatskoj,
u svezi s razvojem političkih i ukupnih odnosa sa susjednim
zemljama, koordinira rad po svim pitanjima vezanim uz graničnu
problematiku: utvrđivanje, razgraničavanje i obilježavanje
državne granice, otvaranje graničnih prijelaza, sklapanje
sporazuma o pograničnom prometu, te obavlja i druge poslove
iz svog djelokruga.

Članak 26.

*4. Odjel za Sjevernu Ameriku*

Odjel za Sjevernu Ameriku prati, proučava i stručno
obrađuje politička zbivanja i problematiku bilateralnih
odnosa Republike Hrvatske i pojedinih zemalja Sjeverne Amerike
te surađuje s diplomatskim misijama i konzularnim uredima
Republike Hrvatske u tim zemljama, te stranim diplomatskim misijama
i konzularnim uredima tih zemalja u Republici Hrvatskoj, sudjeluje
u izradi nacrta i daje mišljenja o potrebi sklapanja bilateralnih
ugovora Republike Hrvatske sa Sjedinjenim Američkim Državama
i s Kanadom, te obavlja druge poslove iz svog djelokruga.

Članak 27.

*5. Odjel za gospodarsku bilateralu* - *europsku

i sjevernoameričku*

Odjel za gospodarsku bilateralu - europsku i sjevernoameričku
provodi gospodarski dio vanjske politike Republike Hrvatske prema
pojedinim europskim i sjevernoameričkim zemljama; usklađuje
i prati djelovanje savjetnika za gospodarstvo u veleposlanstvima
i generalnim konzulatima Republike Hrvatske u tim zemljama; prati,
proučava, koordinira i unapređuje gospodarske odnose
Republike Hrvatske na bilateralnoj razini; promiče gospodarske
interese Republike Hrvatske i projekte od nacionalnog značaja;
sudjeluje zajedno s nadležnim ministarstvima u pregovorima
o dvostranim ugovorima o gospodarskoj suradnji, slobodnoj trgovini,
imovinsko pravnim odnosima, socijalnom osiguranju itd.; sudjeluje
u radu mješovitih odbora za gospodarsku suradnju te koordinira
bilateralnu tehničku pomoć gospodarstvu Republike
Hrvatske.

4. II. UPRAVA - II. Bilaterala za izvaneuropske zemlje

Članak 28.

II. Politička bilaterala osigurava provođenje utvrđene
vanjske politike Republike Hrvatske u odnosima s izvaneuropskim
državama, surađuje s drugim državnim tijelima i
organizacijama u svezi s međunarodnim političkim pitanjima,
prati, proučava, koordinira i unapređuje gospodarske
odnose Repubike Hrvatske na bilateralnoj razini, usklađuje
i prati djelovanje savjetnika za gospodarstvo u diplomatskim misijama
i konzularnim uredima Republike Hrvatske u izvaneuropskim zemljama.

Ustrojstvene jedinice II. Uprave - II. Bilaterale za izvaneuropske
zemlje su:

1. Odjel za Srednju, Južnu Ameriku i Australiju;

2. Odjel za Aziju i Afriku;

3. Odjel za gospodarsku bilateralu - izvaneuropsku.

Članak 29.

*1. Odjel za Srednju, Južnu Ameriku i Australiju*

Odjel za Srednju, Južnu Ameriku i Australiju prati, proučava
i stručno obrađuje politička zbivanja i problematiku
bilateralnih odnosa Republike Hrvatske i pojedinih zemalja Srednje,
Južne Amerike i Australije te surađuje s diplomatskim
misijama i konzularnim uredima Republike Hrvatske u tim zemljama,
prati unutarnje političko stanje svake pojedine države,
procjenjuje moguće posljedice političkih promjena
na bilateralne odnose, daje mišljenja o političkoj
važnosti uspostave diplomatskih odnosa, političkoj
oportunosti otvaranja diplomatskih misija, odnosno konzularnih
ureda Republike Hrvatske, inicira praćenje i koordiniranje
zaključivanja bilateralnih ugovora iz različitih
područja djelovanja, prati i druge aktivnosti na bilateralnom
i multilateralnom planu, surađuje s diplomatskim misijama
i konzularnim uredima Republike Hrvatske u tim zemljama, neposredno
surađuje sa stranim diplomatskim misijama i konzularnim uredima
zemalja Srednje, Južne Amerike i Australije u Republici Hrvatskoj,
obavlja i druge poslove iz svog djelokruga.

Članak 30.

*2. Odjel za Aziju i Afriku*

Odjel za Aziju i Afriku prati, proučava i stručno
obrađuje politička zbivanja i problematiku bilateralnih
odnosa Republike Hrvatske i pojedinih zemalja Azije i Afrike,
prati unutarnje političko stanje svake pojedine države,
procjenjuje moguće posljedice političkih promjena
na bilateralne odnose, daje mišljenja o političkoj
važnosti uspostave diplomatskih odnosa, političkoj
oportunosti otvaranja diplomatskih misija, odnosno konzularnih
ureda, inicira praćenje i koordiniranje zaključivanja
bilateralnih ugovora s različitih područja djelovanja,
prati i druge aktivnosti na bilateralnom i multilateralnom planu,
surađuje s diplomatskim misijama i konzularnim uredima Republike
Hrvatske u tim zemljama, neposredno surađuje i sa stranim
diplomatskim misijama i konzularnim uredima zemalja Azije i Afrike
u Republici Hrvatskoj, obavlja i druge poslove iz svog djelokruga.

Članak 31.

*3. Odjel za gospodarsku bilateralu-izvaneuropsku*

Odjel za gospodarsku bilateralu - izvaneuropsku provodi gospodarski
dio vanjske politike Republike Hrvatske prema pojedinim izvaneuropskim
zemljama; usklađuje i prati djelovanje savjetnika za gospodarstvo
u veleposlanstvima i generalnim konzulatima Republike Hrvatske
u tim zemljama; prati, proučava, koordinira i unapređuje
gospodarske odnose Republike Hrvatske na bilateralnoj razini;
promiče gospodarske interese Republike Hrvatske i projekte
od nacionalnog značaja; sudjeluje zajedno s nadležnim
ministarstvima u pregovorima o dvostranim ugovorima o gospodarskoj
suradnji, slobodnoj trgovini, imovinsko pravnim odnosima, socijalnom
osiguranju itd.; sudjeluje u radu mješovitih odbora za gospodarsku
suradnju te koordinira bilateralnu tehničku pomoć
gospodarstvu Republike Hrvatske.

5. III. UPRAVA - Politička i gospodarska multilaterala

Članak 32.

Politička i gospodarska multilaterala osigurava provođenje
utvrđene vanjske politike Republike Hrvatske u odnosima s
europskim organizacijama i udruženjima, organizacijom Ujedinjenih
naroda i ostalim tijelima za regionalnu europsku sigurnost i suradnju.
Surađuje s međunarodnim vladinim i nevladinim udrugama,
drugim državnim tijelima i organizacijama u svezi s određenim
međunarodnim političkim pitanjima, stalnim misijama
Republike Hrvatske pri Ujedinjenim narodima i ostalim međunarodnim
organizacijama i udruženjima, prati, proučava, koordinira
i promiče gospodarske interese Republike Hrvatske u međunarodnim
organizacijama i integracijama, prati tijekove i kretanja, te
dostignuća u svezi s pravima čovjeka i koordinira,
prati i analizira djelatnost Pakta o stabilnosti.

Ustrojstvene jedinice III. Uprave - Političke i gospodarske
multilaterale su:

1. Odjel za pitanja međunarodne sigurnosti;

2. Odjel za Ujedinjene narode;

3. Odjel za Europsku uniju, Vijeće Europe i regionalne inicijative;

4. Odjel za ljudska prava;

5. Odjel za gospodarske organizacije i integracije;

6. Odjel za Pakt o stabilnosti.

Članak 33.

*1. Odjel za pitanja međunarodne sigurnosti*

Odjel za pitanja međunarodne sigurnosti sudjeluje u aktivnostima
OESS-a i praćenju njezina rada, provedbenim sastancima "ljudske
dimenzije" i "ekonomske dimenzije", praćenju
misije dugog trajanja u Republici Hrvatskoj u suradnji s misijom
OESS-a u Republici Hrvatskoj. Sudjeluje u pregovorima po članku
IV/V Aneksa IB Daytonskog sporazuma, sudjeluje u promatranju izbora
kroz ODIHR/OESS. Prati politički aspekt približavanja
Republike Hrvatske u NATO kroz Partnerstvo za mir, djelovanje
NATO-a u svim njegovim aspektima, prati politiku proširenja
organizacije i suradnju sa SFOR-om. Prati globalne sigurnosne
situacije i provedbe međunarodnih instrumenata na području
razoružanja, koordinira provedbe obaveza Republike Hrvatske,
prati problematiku mina i razminiranja. Koordinira i prati Radni
stol o sigurnosti, obavlja i druge poslove iz svog djelokruga.

Članak 34.

*2. Odjel za Ujedinjene narode*

Odjel za Ujedinjene narode prati politička pitanja Ujedinjenih
naroda, djelovanja Vijeća sigurnosti, te mirovne operacije.
Priprema i koordinira nastup Republike Hrvatske na Općoj
skupštini Ujedinjenih naroda, prati sva politička
pitanja na dnevnom redu Vijeća sigurnosti i Opće skupštine,
prati rad ostalih tijela Ujedinjenih naroda, surađuje s Uredom
Ujedinjenih naroda u Zagrebu. Koordinira i priprema djelovanja
Republike Hrvatske u ECOSOC-u; međuresorski surađuje po
pitanjima ECOSOC-a, prati rad funkcionalne komisije ECOSOC-a.
Prati rad specijaliziranih agencija iz UN sustava i koordinira
s nadležnim resorima; prati rad izvaneuropskih regionalnih
organizacija i kandidaturu i razmjenu podrški, te obavlja
i druge poslove iz svog djelokruga.

Članak 35.

*3. Odjel za Europsku uniju, Vijeće Europe i regionalne
inicijative;*

Odjel za Europsku uniju, Vijeće Europe i regionalne inicijative
prati političke odnose između Republike Hrvatske i
Europske Unije, sudjeluje u Zajedničkoj konzultativnoj
radnoj skupini Republika Hrvatska - Europska Unija, prati rad
i surađuje s Izaslanstvom Europske komisije u Republici Hrvatskoj,
prati bitne odrednice politike Europske Unije i daljnji razvoj
Europske Unije, prati postupak proširenja Europske Unije.
Poduzima aktivnosti usmjerene na praćenje političkih
odnosa Republike Hrvatske s Vijećem Europe u kontekstu postupka
monitoringa preuzetih obaveza Republike Hrvatske; koordinira aktivnosti
svih resora državne uprave s Vijećem Europe, usklađuje
programe suradnje Republike Hrvatske s Vijećem Europe, sudjeluje
u aktivnostima Vijeća Europe u Republici Hrvatskoj, usklađuje
programe suradnje stručnjaka Republike Hrvatske u Vijeću
Europe. Prati političke situacije u regiji, te koordinira
sudjelovanje Republike Hrvatske u okviru europskih regionalnih
inicijativa: SEI - Srednje-europska inicijativa, SEECP-Proces
suradnje u Jugoistočnoj Europi, RZ Alpe Jadran, RZ Podunavskih
regija, Jadranska inicijativa, Dunavska komisija, te obavlja i
druge poslove iz svog djelokruga.

Članak 36.

*4. Odjel za ljudska prava*

Odjel za ljudska prava prati problematiku ljudskih prava u okviru
Ujedinjenih naroda i surađuje s Ujedinjenim narodima na tom
području, koordinira i izrađuje izvješća
prema međunarodnim instrumentima na području ljudskih
prava, provodi projekte tehničke suradnje između Vlade
Republike Hrvatske i UNHCR, surađuje sa specijalnim izvjestiteljem
Komisije za ljudska prava, surađuje s Uredom visokog povjerenika
za ljudska prava u Zagrebu; prati problematiku ljudskih prava
u okviru Vijeća Europe i surađuje s Vijećem Europe
na tom području; surađuje s nevladinim organizacijama,
prati međunarodno humanitarno pravo, pitanja zatočenih
i nestalih osoba; koordinira i prati Radni stol o demokratizaciji
i ljudskim pravima, te obavlja i druge poslove iz svog djelokruga.

Članak 37.

*5. Odjel za gospodarske organizacije i integracije*

Odjel za gospodarske organizacije i integracije povezuje, usmjerava
i osigurava provedbu gospodarske dimenzije vanjske politike Republike
Hrvatske u odnosima s međunarodnim organizacijama i integracijama;
usklađuje i prati djelovanje savjetnika za gospodarstvo u
diplomatskim misijama Republike Hrvatske; prati, proučava,
koordinira i promiče gospodarske interese Republike Hrvatske
u međunarodnim organizacijama i integracijama; inicira, sudjeluje
i daje logističku potporu pregovorima o učlanjenju
Republike Hrvatske u međunarodne gospodarske organizacije
i integracije; koordinira regionalnu gospodarsku suradnju u okviru
Pakta o stabilnosti i SECI te ostalih regionalnih inicijativa
i zajednica; sudjeluje zajedno s nadležnim ministarstvima
u višestranim pregovorima o gospodarskoj suradnji posebice
s EU te pregovorima o slobodnoj trgovini s EFTA, CEFTA itd.; sudjeluje
u koordinaciji programa multilateralne tehničke pomoći
i donacija (EU, UNDP,...); koordinira sudjelovanje Republike Hrvatske
na međunarodnim forumima i konferencijama (Davos, Crans Montana,
donatorske konferencije); prati aktivnost predstavništava
međunarodnih gospodarskih organizacija u Republici Hrvatskoj
i sudjeluje u pregovorima o njihovom statusu i odnosima s Republikom
Hrvatskom, te obavlja i druge poslove iz svog djelokruga.

Članak 38.

*6. Odjel za Pakt o stabilnosti*

Odjel za Pakt o stabilnosti djeluje u funkciji Ureda nacionalnog
koordinatora za Pakt o stabilnosti. Koordinira djelovanje Republike
Hrvatske u sva tri radna stola (radni stol o demokratizaciji i
ljudskim pravima, radni stol o gospodarskoj obnovi, razvitku i
suradnji, radni stol o sigurnosti), artikulira hrvatske interese
u okviru Pakta o stabilnosti i lobira za ostvarenje istih te pruža
stručnu podršku nositeljima poslova iz domene pojedinih
radnih stolova. Predstavlja vezu između Republike Hrvatske
i Tajništva Pakta o stabilnosti i pruža potporu nacionalnom
koordinatoru za Pakt o stabilnosti, te obavlja i druge poslove
iz svog djelokruga.

6. IV. UPRAVA - Uprava za analitiku, informiranje, izdavaštvo,
kulturu, znanost i prosvjetu

Članak 39.

Uprava za analitiku, informiranje, izdavaštvo, kulturu, znanost
i prosvjetu, za potrebe ministra vanjskih poslova, zamjenika ministra
i uprava analizira i prati međunarodni položaj Republike
Hrvatske, ukazuje na pravce razvoja međunarodnih odnosa, predlaže
aktivnosti od značenja za vanjsku politiku, organizira
i koordinira dnevno informiranje diplomatskih misija i konzularnih
ureda Republike Hrvatske u suradnji s Kabinetom ministra i glasnogovornikom,
obavlja poslove izdavaštva, te u suradnji s nadležnim
ministarstvima i političkim upravama Ministarstva vanjskih
poslova, usklađuje djelatnost diplomatskih misija i konzularnih
ureda u području kulture, znanosti i prosvjete, te obavlja
i druge poslove iz svog djelokruga.

Ustrojstvene jedinice IV. Uprave - Uprave za analitiku, informiranje,
izdavaštvo, kulturu, znanost i prosvjetu jesu:

1. Odjel za analitiku;

2. Odjel za informiranje i izdavaštvo;

3. Odjel za kulturu, znanost i prosvjetu.

Članak 40.

*1. Odjel za analitiku*

Odjel za analitiku obavlja poslove strategijskog planiranja vanjske
politike Republike Hrvatske na razini Ministarstva vanjskih poslova,
sakuplja i objedinjuje relevantne informacije iz svih dostupnih
domaćih i stranih izvora, poglavito iz vlastite diplomatske
mreže, medija te stručne i znanstvene literature,
analizira prikupljene podatke, upućuje na aktualne probleme
i pravce razvoja te predlaže strategiju djelovanja i konkretna
politička rješenja, prati i analizira provedbu usvojene
politike u operativnom djelovanju Ministarstva vanjskih poslova
i vanjskopolitičkom djelovanju drugih državnih tijela.
Za potrebe ministra vanjskih poslova, zamjenika ministra i ustrojstvenih
jedinica analizira i prati međunarodni položaj Republike
Hrvatske, ukazuje na pravce razvoja međunarodnih odnosa te
predlaže aktivnosti važne za vanjsku politiku, te obavlja
i druge poslove iz svog djelokruga.

Za obavljanje poslova i zadaća iz ovoga članka, u
Odjelu za analitiku ustrojava se:

1. Odsjek za dokumentaciju.

Članak 41.

1.1. Odsjek za dokumentaciju

Odsjek za dokumentaciju obavlja poslove pohranjivanja dokumenata
i informacija za potrebe Odjela za analitiku, iz službe vanjskih
poslova, elektronskih i tiskovnih medija, te iz stručnih
publikacija izabire podatke nužne za pripremu redovitih tjednih,
periodičnih i tematskih analiza, te obavlja i druge poslove
iz svog djelokruga.

Članak 42.

*2. Odjel za informiranje i izdavaštvo*

Odjel za informiranje i izdavaštvo obavlja poslove dnevnog
informiranja Ministarstva i diplomatskih misija i konzularnih
ureda Republike Hrvatske, priprema izvješća koja se
temelje na obrađenim prilozima iz domaćih i stranih
medija; bavi se odabirom i prevođenjem članaka iz stranog
tiska, agencija, radio i TV postaja, izrađuje Internet stranice
Ministarstva i brine o njihovom sadržajnom i vizualnom oblikovanju,
pohranjuje prikupljena izvješća u Odjelu u elektronskom
i papirnatom obliku, te obavlja i druge poslove iz svog djelokruga.

Za obavljanje poslova i zadaća u Odjelu za informiranje
i izdavaštvo ustrojava se:

1. Odsjek za prevođenje.

Članak 43.

2.1. Odsjek za prevođenje

Odsjek za prevođenje obavlja prevođenje svih vrsta tekstova
s hrvatskog na strane jezike i obratno za sve ustrojstvene jedinice
Ministarstva, kao i lektoriranje tekstova sastavljenih u Ministarstvu
na stranim jezicima, te obavlja i druge poslove iz svog djelokruga.

Članak 44.

*3. Odjel za kulturu, znanost i prosvjetu*

Odjel za kulturu, znanost i prosvjetu, u suradnji s političkim
upravama Ministarstva i nadležnim ministarstvima, usklađuje
djelatnost diplomatskih misija i konzularnih ureda u području
kulture, znanosti i prosvjete, prati rad savjetnika za kulturu,
znanost i prosvjetu u diplomatskim misijama i konzularnim uredima,
vodi međuresorske koordinacije za međunarodnu suradnju
u područjima kulture, znanosti i prosvjete, surađuje
sa stranim kulturnim atašeima i kulturnim, znanstvenim i
prosvjetnim institucijama u Republici Hrvatskoj, sudjeluje u pripremi
ugovora i programa odnosno protokola kulturne, znanstvene i prosvjetne
suradnje, te obavlja i druge poslove iz svog djelokruga.

Za obavljanje poslova i zadaća u Odjelu za kulturu, znanost
i prosvjetu ustrojava se:

1. Odsjek za UNESCO.

Članak 45.

3.1. Odsjek za UNESCO

Odsjek za UNESCO obavlja poslove tajništva Hrvatskog povjerenstva
za UNESCO, surađuje sa stalnim predstavništvom UNESCO-a,
prati njegov rad, obavlja stručne, administrativne i ostale
poslove vezane uz koordinaciju aktivnosti i projekata UNESCO-a.
Donačelnik odsjeka obavlja funkciju koordinatora za suradnju
s UNESCO-m i ujedno je glavni tajnik Hrvatskog povjerenstva za
UNESCO, te obavlja druge poslove iz svog djelokruga.

7. V. UPRAVA - Uprava za konzularne poslove, međunarodnopravne
poslove, hrvatske manjine, iseljeništvo i useljeništvo

Članak 46.

Uprava za konzularne poslove, međunarodnopravne poslove, hrvatske
manjine, iseljeništvo i useljeništvo obavlja poslove
u svezi zaštite prava i interesa Republike Hrvatske i njezinih
državljana koji žive ili borave u inozemstvu; stjecanje
prava vlasništva nekretnina stranih pravnih i fizičkih
osoba u Republici Hrvatskoj; izradu nacrta prijedloga ugovora
o ukidanju viza i drugih dvostranih ugovora iz područja
konzularnih poslova; izdavanje diplomatskih i službenih putovnica;
izdavanje odobrenja za prelet i/ili slijetanje stranih državnih
i vojnih zrakoplova, te odobrenja za uplovljenje državnih
i/ili vojnih brodova; suradnja u obavljanju konzularnih poslova
s diplomatskim misijama i konzularnim uredima stranih država
i međunarodnih organizacija. Obavlja upravne i stručne
poslove vezane za: analiziranje i praćenje pitanja međunarodnog
prava i međunarodnih odnosa; sudjelovanje u pripremi zaključivanja
međunarodnih ugovora; vođenje zbirke i evidencije izvornika
međunarodnih ugovora i isprava. Obavlja poslove skrbi o statusu
hrvatskih autohtonih manjina u europskim državama i ostvarivanju
njihovih manjinskih prava; razvijanje suradnje s hrvatskim iseljeništvom
i briga o očuvanju njihovog nacionalnog i kulturnog identiteta;
upravni i drugi poslovi koji se odnose na povratak iseljenog hrvatskog
pučanstva u Republiku Hrvatsku i njihovo uključivanje
u gospodarski i društveni život u Republici Hrvatskoj.

Ustrojstvene jedinice V. Uprave - Uprave za konzularne poslove,
međunarodnopravne poslove, hrvatske manjine, iseljeništvo
i useljeništvo su:

1. Odjel za konzularne poslove,

2. Odjel za međunarodnopravne poslove;

3. Odjel za hrvatske manjine, iseljeništvo i useljeništvo.

Članak 47.

*1. Odjel za konzularne poslove*

Odjel za konzularne poslove obavlja upravne i stručne poslove
koji se odnose na: zaštitu prava i interesa Republike Hrvatske
i njezinih državljana - fizičkih i pravnih osoba,
koji žive ili borave u inozemstvu; posredovanje i koordinaciju
obavljanja upravnih, javnobilježničkih poslova, poslova
iz područja nasljeđivanja, poslova iz područja
unutarnjih poslova, obrane, matičarstva i socijalne skrbi,
međunarodno pravne pomoći u veleposlanstvima i konzularnim
uredima Republike Hrvatske u inozemstvu; poslove nadovjere isprava
za upotrebu u inozemstvu koji su zakonom stavljeni u djelokrug
Ministarstva; poslove u svezi stjecanja prava vlasništva
nekretnina u Republici Hrvatskoj stranih pravnih i fizičkih
osoba; izdavanje diplomatskih i službenih putovnica i vođenje
propisanih evidencija o diplomatskim i službenim putovnicama;
poslove u svezi izdavanja diplomatskih odobrenja za prelet i/ili
slijetanje stranih državnih i vojnih zrakoplova te uplovljenje
stranih državnih i vojnih brodova; izradu nacrta prijedloga
ugovora o ukidanju viza te drugih ugovora iz područja konzularnih
poslova; obradu zahtjeva za izdavanje putovnica iz veleposlanstava
i konzularnih ureda u okviru centralizirane izrade putovnica te
vođenje propisanih evidencija; suradnju u obavljanju konzularnih
poslova s diplomatskim misijama i konzularnim uredima stranih
država i međunarodnih organizacija u Republici Hrvatskoj;
izradu naputaka, uputa i informacija veleposlanstvima i konzularnim
uredima iz područja konzularnih poslova, te obavlja i druge
poslove iz svog djelokruga.

Za obavljanje konzularnih poslova iz ovoga članka, u Odjelu
za konzularne poslove ustrojavaju se:

1. Odsjek za putne isprave, vize i državljanstvo;

2. Odsjek za imovinska i radnopravna pitanja;

3. Odsjek za međunarodnu pravnu pomoć i matičarske
poslove.

Za obavljanje poslova i zadaća u Odsjeku za putne isprave,
vize i državljanstva ustrojava se:

1. Pododsjek za izradu putovnica.

Članak 48.

1.1. Odsjek za putne isprave, vize i državljanstvo

Odsjek za putne isprave, vize i državljanstvo obavlja upravne
i stručne poslove koji se odnose na: posredovanje i koordinaciju
obavljanja upravnih poslova u veleposlanstvima i konzularnim uredima
u svezi putovnica, viza koje se izdaju stranim državljanima,
poslova iz područja unutarnjih poslova glede podnošenja
zahtjeva za stjecanja i prestanak hrvatskog državljanstva
te zahtjeva za odobrenje trajnog nastanjenja; izvješćivanje
stranih diplomatskih misija i konzularnih ureda o postupanjima
u odnosu na strane državljane temeljem Bečke konvencije
o konzularnim odnosima; izdavanje diplomatskih i službenih
putovnica i vođenje propisanih evidencija o diplomatskim i
službenim putovnicama; poslove u svezi izdavanja diplomatskih
odobrenja za prelet i/ili slijetanje stranih državnih i vojnih
zrakoplova, te uplovljenja stranih državnih i vojnih brodova;
izradu nacrta prijedloga ugovora o ukidanju viza te drugih ugovora
iz područja konzularnih poslova, te obavlja i druge poslove
iz svog djelokruga.

Članak 49.

1.2. Odsjek za imovinska i radnopravna pitanja

Odsjek za imovinska i radnopravna pitanja obavlja upravne i stručne
poslove koji se odnose na: posredovanje i koordinaciju obavljanja
poslova u veleposlanstvima i konzularnim uredima u svezi nasljeđivanja,
pružanja pravne pomoći hrvatskim državljanima
koji žive ili borave u inozemstvu u svezi ostvarivanja prava
i zaštite interesa iz područja socijalne skrbi, mirovinskog
i socijalnog osiguranja, ostvarivanja carinskih i poreznih povlastica
prigodom povratka u Republiku Hrvatsku; poslove u svezi stjecanja
prava vlasništva nekretnina u Republici Hrvatskoj stranih
pravnih i fizičkih osoba, te obavlja i druge poslove iz
svog djelokruga.

Članak 50.

1.3. Odsjek za međunarodnopravnu pomoć i matičarske
poslove

Odsjek za međunarodnopravnu pomoć i matičarske
poslove obavlja upravne i stručne poslove koji se odnose
na: posredovanje i koordinaciju obavljanja javnobilježničkih
poslova, poslova matičarstva i međunarodnopravne pomoći
u veleposlanstvima i konzularnim uredima Republike Hrvatske u
inozemstvu; poslove nadovjere isprava za upotrebu u inozemstvu
koji su zakonom stavljeni u djelokrug Ministarstva, te obavlja
i druge poslove iz svog djelokruga.

Članak 51.

*2. Odjel za međunarodnopravne poslove*

Odjel za međunarodnopravne poslove prati i analizira opća
i posebna pitanja međunarodnog javnog i privatnog prava, te
pravne aspekte međunarodnih odnosa, daje međunarodnopravna
mišljenja o općim i posebnim pitanjima međunarodnog
prava, sudjeluje u pripremi međunarodnih ugovora i na pregovorima,
provodi i sudjeluje u postupcima potvrđivanja i objave međunarodnih
ugovora, sudjeluje u radu stručnih tijela na državnoj
i međunarodnoj razini, surađuje sa znanstvenim i javnim
institucijama koje se bave međunarodnim pravom i međunarodnim
odnosima, vodi zbirku i evidenciju izvornika međunarodnih
ugovora i isprava, obavlja stručne radnje prema depozitarima
međunarodnih ugovora, te obavlja i druge poslove iz svog djelokruga.

Članak 52.

*3. Odjel za hrvatske manjine, iseljeništvo i useljeništvo*

Odjel za hrvatske manjine i iseljeništvo vodi skrb o uvažavanju
statusa hrvatskih autohtonih manjina u europskim državama
i ostvarivanju njihovih manjinskih prava; prati provedbu i poštivanje
prihvaćenih europskih standarda u zaštiti manjina u
zemljama u kojima žive; podupire etničku, vjersku,
kulturnu i jezičku samosvijest te pravo na osobitost vlastitog
kulturnog života i nacionalnih tradicija; prati promjene
u migracijskoj politici i legislativi država primateljica;
bavi se i problematikom hrvatskog iseljeništva, prati njihov
pravni i politički položaj te ukazuje na slučajeve
diskriminiranja naših iseljenika u pojedinim zemljama; održava
stalnu suradnju s predstavnicima hrvatskih manjinskih i iseljeničkih
organizacija te surađuje i koordinira s odgovarajućim
institucijama u zemlji i inozemstvu u svezi ostvarivanja manjinskih
i iseljeničkih prava; sudjeluje u iniciranju, izradi i
primjeni dvostranih ugovora za zaštitu prava hrvatskih nacionalnih
manjina; sudjeluje u radu međunarodnih kongresa, konferencija
i radnih skupina vezanih uz zaštitu prava manjina u europskim
zemljama (Vijeće Europe, SEI, Radna zajednica Alpe Jadran).
Odjel za useljeništvo obavlja upravne i stručne poslove
koji se odnose na pripremu, predlaganje i provedbu mjera za poticanje
povratka pripadnika hrvatskog naroda i članova njihovih
obitelji; provodi pripreme za njihov brži povratak te lakše
uključivanje u društveni, gospodarski i kulturni život
u Republici Hrvatskoj; daje informacije, savjete i drugu stručnu
pomoć useljenicima; surađuje s resornim tijelima državne
uprave u pitanjima zbrinjavanja starijih useljenika, povratka
mladih te njihovog školovanja i stipendiranja u Republici
Hrvatskoj; pruža pomoć u poduzetničkim ulaganjima
i aktivnostima kroz organiziranje i provođenje informativne,
promidžbene i nakladničke djelatnosti s ciljem povratka
i useljavanja, te obavlja i druge poslove iz svog djelokruga.

Za obavljanje poslova iz ovoga članka, u Odjelu za hrvatske
manjine, iseljeništvo i useljeništvo ustrojavaju se:

1. Odsjek za hrvatske manjine i iseljeništvo;

2. Odsjek za useljeništvo.

Članak 53.

3.1. Odsjek za hrvatske manjine i iseljeništvo

Odsjek za hrvatske manjine i iseljeništvo vodi skrb o uvažavanju
statusa hrvatskih autohtonih manjina u europskim državama
i ostvarivanju njihovih manjinskih prava; prati provedbu i poštivanje
prihvaćenih europskih standarda u zaštiti manjina u
zemljama u kojima žive; podupire etničku, vjersku,
kulturnu i jezičku samosvijest te pravo na osobitost vlastitog
kulturnog života i nacionalnih tradicija; prati promjene
u migracijskoj politici i legislativi država primateljica;
bavi se i problematikom hrvatskog iseljeništva, prati njihov
pravni i politički položaj te ukazuje na slučajeve
diskriminiranja naših iseljenika u pojedinim zemljama; održava
stalnu suradnju s predstavnicima hrvatskih manjinskih i iseljeničkih
organizacija te surađuje i koordinira s odgovarajućim
institucijama u zemlji i inozemstvu u svezi ostvarivanja manjinskih
i iseljeničkih prava; sudjeluje u iniciranju, izradi i
primjeni dvostranih ugovora za zaštitu prava hrvatskih nacionalnih
manjina; sudjeluje u radu međunarodnih kongresa, konferencija
i radnih skupina vezanih uz zaštitu prava manjina u europskim
zemljama (Vijeće Europe, SEI, Radna zajednica Alpe Jadran),
te obavlja i druge poslove iz svog djelokruga.

Članak 54.

3.2. Odsjek za useljeništvo

Odsjek za useljeništvo obavlja upravne i stručne poslove
koji se odnose na pripremu, predlaganje i provedbu mjera za poticanje
povratka pripadnika hrvatskog naroda i članova njihovih
obitelji; provodi pripreme za njihov brži povratak te lakše
uključivanje u društveni, gospodarski i kulturni život
u Republici Hrvatskoj; daje informacije, savjete i drugu stručnu
pomoć useljenicima; surađuje s resornim tijelima državne
uprave u pitanjima zbrinjavanja starijih useljenika, povratka
mladih te njihovog školovanja i stipendiranja u Republici
Hrvatskoj; pruža pomoć u poduzetničkim ulaganjima
i aktivnostima kroz organiziranje i provođenje informativne,
promidžbene i nakladničke djelatnosti s ciljem povratka
i useljavanja, te obavlja i druge poslove iz svog djelokruga.

8. VII. UPRAVA - Sigurnost i komunikacijski sustavi

Članak 55.

VII. uprava obavlja poslove vezane uz sigurnost službe vanjskih
poslova, poslove u svezi s komunikacijskim sustavima i druge poslove
u skladu s posebnim propisima.

9. DIPLOMATSKA AKADEMIJA

Članak 56.

Diplomatska akademija ustrojava se kao zavod u sastavu Ministarstva
vanjskih poslova.

Članak 57.

Diplomatska akademija organizira stručno usavršavanje
i školovanje kroz opće i posebne programe iz područja
važnih za obavljanje vanjskih poslova, putem tečajeva,
seminara, predavanja i drugih oblika stručne izobrazbe,
provodi pripreme državnih službenika i namještenika
za rad u diplomatskim misijama i konzularnim uredima, objavljuje
publikacije za službu vanjskih poslova, te obavlja i druge
poslove iz svog djelokruga.

U sastavu Diplomatske akademije je Biblioteka Ministarstva vanjskih
poslova.

Diplomatskom akademijom upravlja pomoćnik ministra.

Za obavljanje poslova i zadaća u Diplomatskoj akademiji
ustrojava se:

1. Odjel za diplomatsko školovanje i pripremu.

Članak 58.

*1. Odjel za diplomatsko školovanje i pripremu*

Odjel za diplomatsko školovanje organizira stručno
usavršavanje i školovanje iz područja međunarodnih
odnosa, vanjske politike i diplomacije za službenike Ministarstva
i druga tijela državne uprave koja se bave odnosima Republike
Hrvatske s inozemstvom, organizira diplomatski studij i diplomatske
tečajeve te savjetničke ispite. Organizira i provodi
tečajeve stranih jezika, postupak po natječajima
za stipendije, organizira međunarodne seminare, simpozije
i konferencije, objavljuje zbornike radova, te obavlja i druge
poslove iz svog djelokruga.

Članak 59.

Za obavljanje poslova i zadaća u Odjelu za diplomatsko školovanje
i pripreme ustrojavaju se sljedeći odsjeci:

1. Odsjek za diplomatsko školovanje;

2. Odsjek za pripreme.

Članak 60.

1.1. Odsjek za diplomatsko školovanje

Odsjek za diplomatsko školovanje organizira stručno
usavršavanje i školovanje kroz opće i posebne
programe iz područja međunarodnih odnosa, vanjske politike
i diplomacije za službenike Ministarstva, ali i druga tijela
državne uprave koja se bave odnosima Republike Hrvatske s
inozemstvom, organizira jednogodišnji stručni diplomatski
studij i dvomjesečne diplomatske tečajeve te savjetničke
ispite. Organizira i provodi tečajeve srednje i visoke
razine stranih jezika, provodi postupak po natječajima
za domaće i strane stipendije, organizira međunarodne
seminare, simpozije i konferencije, objavljuje zbornike radova,
te obavlja i druge poslove iz svog djelokruga.

Članak 61.

1.2. Odsjek za pripreme

Odsjek za pripreme organizira i provodi pripreme za rad šefova
diplomatskih misija, odnosno konzularnih ureda, profesionalnih
i ugovornih diplomata i administrativnog osoblja koje je odlukom
ministra raspoređeno na rad u diplomatske misije, odnosno
konzularne urede Republike Hrvatske u inozemstvu, te obavlja i
druge poslove iz svog djelokruga.

10. ODJEL DRŽAVNOG PROTOKOLA REPUBLIKE HRVATSKE PRI
MINISTARSTVU VANJSKIH POSLOVA

Članak 62.

Odjel Državnog protokola Republike Hrvatske pri Ministarstvu
vanjskih poslova obavlja stručne, organizacijske i tehničke
poslove protokola i ceremonijala za Ministarstvo vanjskih poslova
u skladu s Odlukom o Državnom protokolu Republike Hrvatske.

IV. KATEGORIZACIJA DIPLOMATSKIH MISIJA I KONZULARNIH UREDA

Članak 63.

Diplomatske misije se kategoriziraju u skladu sa sljedećim
uvjetima:

- diplomatske misije u zemlji primateljici koja je članica
Vijeća sigurnosti Ujedinjenih naroda,

- diplomatske misije u zemlji gdje je sjedište međunarodnih
organizacija,

- diplomatske misije u susjednim zemljama,

- diplomatske misije u zemljama članicama Europske unije,

- diplomatske misije u zemlji od značajnog gospodarskog
interesa,

- diplomatske misije u zemlji s brojnim hrvatskim iseljeništvom,

- diplomatske misije u zemljama srednjoeuropske inicijative,

- diplomatske misije u istočnoeuropskim zemljama,

- diplomatske misije u ostalim zemljama.

*I. kategorija*

Francuska Republika

EU Bruxelles

Narodna Republika Kina

Savezna Republika Njemačka

Sjedinjene Američke Države

Ruska Federacija

UN New York

Ujedinjena Kraljevina Velike Britanije i Sjeverne Irske

Talijanska Republika

Sveta Stolica

*II. kategorija*

A) Republika Austrija

Bosna i Hercegovina

Vijeće Europe Strasbourg

Republika Mađarska

OESS, UN i MO Beč

Republika Slovenija

Savezna Republika Jugoslavija

UN Geneva

Država Izrael

B) Australija

Japan

Kanada

Republika Turska

*III. kategorija*

A) Republika Albanija

Kraljevina Belgija

Republika Bugarska

Češka Republika

Kraljevina Danska

Helenska Republika

Republika Makedonija

Kraljevina Nizozemska

Kraljevina Norveška

Republika Poljska

Portugalska Republika

Rumunjska

Slovačka Republika

Kraljevina Španjolska

Kraljevina Švedska

Švicarska Konfederacija

Ukrajina

UNESCO Pariz

Republika Finska

Argetinska Republika

Savezna Republika Brazil

Republika Čile

*IV. kategorija*

Islamska Republika Iran

Arapska Republika Egipat

Južnoafrička Republika

Republika Indija

Republika Indonezija

Malezija

Kraljevina Maroko.

Članak 64.

Generalni konzulati razvrstavaju se u tri kategorije u skladu
s obimom poslova i složenosti u postupanju:

- pružanje usluga hrvatskim državljanima i Hrvatima
u inozemstvu,

- gospodarski interes,

- politički interes.

*I. kategorija*

Frankfurt, Savezna Republika Njemačka

Hamburg, Savezna Republika Njemačka

Mostar, Bosna i Hercegovina

München, Savezna Republika Njemačka

New York, Sjedinjene Američke Države

Stuttgart, Savezna Republika Njemačka

Zürich, Švicarska Konfederacija

Chicago, Sjedinjene Američke Države

Los Angeles, Sjedinjene Američke Države.

*II. kategorija*

Bihać, Bosna i Hercegovina

Banja Luka, Bosna i Hercegovina

Cleveland, Sjedinjene Američke Države

Melbourne, Australija

Milano, Talijanska Republika

Mississauga - Toronto, Kanada

Sydney, Australija

Trst, Talijanska Republika

Kotor, Savezna Republika Jugoslavija

Subotica, Savezna Republika Jugoslavija.

*III. kategorija*

Auckland, Novi Zeland

Istanbul, Republika Turska

Pečuh, Republika Mađarska

Perth, Australija

Tuzla, Bosna i Hercegovina.

Članak 65.

Diplomatske misije i konzularni uredi koji će biti osnovani
u skladu s člankom 10. Zakona o vanjskim poslovima, kategorizirat
će se u skladu s uvjetima iz članka 25. i 26. ove
Uredbe.

V. PRIJAM U SLUŽBU VANJSKIH POSLOVA ZA POJEDINE DRŽAVNE
SLUŽBENIKE BEZ NATJEČAJA

Članak 66.

Natječaj nije obavezan za prijam u službu vanjskih
poslova za službenike sigurnosti, ugovorno diplomatsko i
administrativno tehničko osoblje i za državljanje
države primateljice, pod uvjetom da ispunjavanju uvjete za
obavljanje određenih poslova, u skladu s Pravilnikom o unutarnjem
redu službe vanjskih poslova.

Članak 67.

Okvirni broj državnih službenika i namještenika
u upravama, zavodu i odjelima Ministarstva vanjskih poslova te
diplomatskim misijama i konzularnim uredima sastavni je dio ove
Uredbe, koji se ne objavljuje u »Narodnim novinama«.

Ustroj diplomatskih misija i konzularnih ureda, broj i struktura
diplomatskog, konzularnog i administrativno-tehničkog osoblja
te ostala prava i obveze službenika i namještenika u
službi vanjskih poslova, utvrdit će se Pravilnikom
o unutarnjem redu službe vanjskih poslova i Uredbom o plaćama,
dodacima i naknadama u službi vanjskih poslova.

VI. POSEBNI POLOŽAJI U MINISTARSTVU VANJSKIH POSLOVA

Članak 68.

Glasnogovornik Ministarstva vanjskih poslova izvješćuje
javnost i diplomatski zbor o stavovima ministarstva.

Savjetnik ministra daje stručna mišljenja za potrebe
ministra i njegova zamjenika te sudjeluje u pregovorima po odluci
ministra. Ministar može imenovati savjetnike za: pravna pitanja,
odnose s javnošću, informatiku, pitanja gospodarskih
veza s inozemstvom, pitanja sigurnosti, pitanja "managementa".

VII. UPRAVLJANJE SLUŽBOM VANJSKIH POSLOVA

Članak 69.

Ministar vanjskih poslova predstavlja i upravlja službom
vanjskih poslova.

Zamjenik ministra zamjenjuje ministra u slučaju njegovog
izbivanja ili spriječenosti, te obavlja i druge poslove
koje mu povjeri ministar.

Članak 70.

Ministarstvo vanjskih poslova ima tajnika ministarstva i pomoćnike
ministra vanjskih poslova.

Tajnik ministarstva upravlja radom tajništva Ministarstva
vanjskih poslova.

Pomoćnici ministra upravljaju radom upravnih organizacija
i zavoda Ministarstva vanjskih poslova.

Načelnik odjela upravlja radom odjela.

Donačelnik upravlja radom odsjeka.

Članak 71.

Šef diplomatske misije neposredno upravlja misijom, organizira
rad misije i poduzima mjere radi obavljanja poslova iz djelokruga
misije na osnovi naputaka i uputa ministra vanjskih poslova, naredbodavac
je za izvršenje primitaka i izdataka misije te obavlja i
druge poslove utvrđene Zakonom o vanjskim poslovima i drugim
propisima.

Šef diplomatske misije odgovoran je za provedbu vanjske politike
Republike Hrvatske u državi primateljici, prati i usklađuje
rad konzularnih ureda u državi primateljici te poduzima mjere
za usklađivanje njihova djelovanja u poslovima koji se tiču
razvijanja međusobnih odnosa s državom primateljicom.

Šef diplomatske misije odgovara za svoj rad i rad diplomatske
misije predsjedniku Republike i ministru vanjskih poslova.

Članak 72.

Šef konzularnog ureda neposredno upravlja uredom, organizira
rad ureda i poduzima mjere radi obavljanja poslova iz djelokruga
ureda na osnovi naputaka i uputa ministra vanjskih poslova i uputa
šefa diplomatske misije, naredbodavac je za izvršenje
primitaka i izdataka ureda te obavlja i druge poslove utvrđene
Zakonom o vanjskim poslovima i drugim propisima.

Šef konzularnog ureda odgovara za svoj rad i rad konzularnog
ureda predsjedniku Republike, ministru vanjskih poslova i šefu
diplomatske misije u državi primateljici.

Članak 73.

Počasni šef konzularnog ureda djeluje po naputcima
i uputama ministra vanjskih poslova i uputama šefa diplomatske
misije u državi primateljici.

Odredbe ove Uredbe o šefovima konzularnog ureda odgovarajuće
se primjenjuju i na počasnog šefa konzularnog ureda.

Članak 74.

Ministar vanjskih poslova može osnovati Savjet Ministarstva
vanjskih poslova kao savjetodavno tijelo za raspravljanje pitanja
iz područja međunarodnih odnosa.

Za članove Savjeta imenuju se znanstveni i javni djelatnici
koji se bave međunarodnim odnosima ili međunarodnim pravom,
a po potrebi i drugi znanstveni djelatnici koje imenuje ministar
vanjskih poslova na vrijeme do opoziva ili zamjene.

VIII. PRIJELAZNE I ZAKLJUČNE ODREDBE

Članak 75.

Pravilnik o unutarnjem redu službe vanjskih poslova, ministar
vanjskih poslova će donijeti uz suglasnost Vlade Republike
Hrvatske, u roku od tri mjeseca od dana stupanja na snagu ove
Uredbe.

Članak 76.

Danom stupanja na snagu ove Uredbe prestaje važiti Uredba
o unutarnjem ustrojstvu Ministarstva vanjskih poslova, Klasa:
023-03/96-03/06, Urbroj: 5030114-99-1 od 30. prosinca 1999. godine.

Članak 77.

Ova Uredba stupa na snagu danom objave u »Narodnim novinama«.

Klasa: 023-03/00-01/38
Urbroj: 5030118-00-1
Zagreb, 20. travnja 2000.

Potpredsjednik,
zamjenik predsjednika
**dr. sc. Goran Granić,** v. r.

Uredba, NN 44/2000-1015